钦定古今图书集成/理学汇编/经籍典/第139卷 > 《汉韩婴诗外传三》 > 《江汉》
## 钦定古今图书集成/理学汇编/经籍典/第139卷 > 《汉韩婴诗外传三》 > 《江汉》

《传》曰：予小子，使尔继邵公之后，受命者必以其祖命
之。孔子为鲁司寇，命之曰：“宋公之子弗甫有孙鲁孔
丘，命尔为司寇。”孔子曰：“弗甫敦及厥辟，将不堪？”公曰：
“不妄。”《传》曰：“诸侯之有德，天子锡之。一锡车马，再锡衣
服，三锡虎贲，四锡乐器，五锡纳陛，六锡朱户，七锡弓
矢，八锡𫓧钺，九锡秬鬯。《诗》曰：‘釐尔圭瓒，秬鬯一卣’。”